Diari Oficial de la Generalitat Valenciana


Sumari del DOGV 5264, del 23-05-2006 (2006/5768)

Informació pública del projecte de modificació puntual del PGOU de València requalificació d'enclavament terciari, avinguda dels Tarongers, Serradora, senda Capelleta i carrer en projecte.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5264

Data del DOGV
:   23-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/5768


Organisme emissor
:   Ajuntament de València

Tipus de document
:   Anunci

Informació pública del projecte de modificació puntual del PGOU de València requalificació d'enclavament terciari, avinguda dels Tarongers, Serradora, senda Capelleta i carrer en projecte. [2006/M5768]  
L'Ajuntament en Ple, en sessió celebrada el 30 de març de 2006, va adoptar l'acord següent:  
«Vist el projecte de modificació puntual del Pla General de València amb el fi de la requalificació d'enclavament terciari a residencial en l'illa delimitada per l'avinguda dels Tarongers, senda Capelleta, carrer en projecte i carrer de vianants; en virtut del que disposen els articles 94, 83.2 i 101 i la resta de preceptes concordants de la Llei 16/2005, de la Generalitat, Urbanística Valenciana, l'Acord de l'Ajuntament en Ple, de data 30 d'abril del 2004, en matèria de criteris per a la formulació de propostes de modificació de planejament que tinguen com a objecte la requalificació a ús residencial d'enclavaments terciaris o industrials en sòl urbà, i l'article 123 de la Llei 57/2003 de Modernització del Govern Local; i amb el dictamen previ de la Comissió Informativa d'Habitatge, Grans Projectes i Urbanisme, s'acorda:  
Primer. Sotmetre a informació pública pel termini d'un mes, amb l'efecte suspensiu de llicències de l'article 101 de la Llei 16/2005, de la Generalitat, Urbanística Valenciana i la resta de preceptes concordants, el projecte de modificació puntual del Pla General de València amb el fi de la requalificació d'enclavament terciari a residencial en l'illa delimitada per l'avinguda dels Tarongers, senda Capelleta, carrer en projecte i carrer de vianants, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat.   
Segon. Amb anterioritat a l'aprovació provisional del projecte, la Mútua General de Previsió de la Llar Divina Pastora haurà d'acreditar l'ingrés de la quantitat de 684.856,66 euros o la presentació del corresponent aval, equivalents a la compensació en metàl·lic de la necessària cessió de sòl dotacional, conforme al que disposa el número 4.2 de l'apartat quart de l'Acord plenari de 30 d'abril de 2004».  
I de conformitat amb el que establix l'article 90 i 83.2.a) de Llei de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini d'un mes, a comptar des de l'endemà de la publicació del present acord en els diaris corresponents; l'expedient estarà a disposició del públic a les dependències del nou Ajuntament, avinguda d'Aragó, planta baixa, Oficina d'Informació, de 09.00 a 13.00 hores.  
València, 6 d'abril de 2006.. El secretari: Pedro García Rabasa.